Brennpunkt New York

Brennpunkt New York (originaltittel: The French Connection) er en amerikansk action-thriller fra  regissert av William Friedkin. Hovedrollene spilles av Gene Hackman og Roy Scheider. Filmen er basert på boken The French Connection, skrevet av Robin Moore i 1969. Boken er basert på en sann historie.

Filmen ble tildelt fem Oscar-priser, inkludert for beste film.

I 1975 kom en oppfølger: Brennpunkt Marseille.

 Handling 
Kriminalbetjentene Doyle og Russo fra New York jobber iherdig for å knuse en ring av narkosmuglere og dermed avdekke den franske narkotika-forbindelsen mellom New York og Marseille. Det franske narkotika-kartellet er meget sterk, men på grunn av Doyles iherdige kamp har de fått alvorlige problemer. Derfor bestemmer de seg for å skaffe til veie en leiemorder for å drepe Doyle. Leiemorderen hentes inn fra Frankrike og skal etter planen myrde ham mens han er på vei hjem til sin egen leilighet. Til alt hell sneier han bare Doyle med rifla, noe som utløser en intens klappjakt gjennom deler av New York. Doyle innhenter gjeringsmannen, men kampen med å få has på selve hjernen i kartellet blir meget vanskelig. Doyle får rede på hvor og når en stor narkotikatransaksjon skal finne sted. Mye tyder på at storsjefen vil være til stede. Doyle, Russo og store deler av politietaten gjør seg klare til en storaksjon.

 Om filmen 
 Popularitet og økonomi 
Brennpunkt New York ble meget populær i USA hvor den ble sett av 25 millioner. Den innbrakte $41 millioner og ble den fjerde mest innbringende filmen i USA i 1971.

Produksjonskostnadene var på $2,2 millioner.

 Anmelderne 
Den ble svært godt mottatt av anmelderne, noe som gjenspeiles i at den har fått 98 % på Rotten Tomatoes. Både Roger Ebert og Leonard Maltin gav den toppkarakter.

 Priser 
Filmen mottok fem Oscar; Disse kom for Beste film, Beste regissør, Beste skuespiller, Beste filmatisering og Beste klipp. Den ble også tildelt to Golden Globes (Hackman og Scheider).

I 2006 ble den utvalgt for bevaring USAs nasjonale filmregister.

Det amerikanske filminstituttet har kåret Hackmans rollefigur Doyle til filmhistoriens 44. beste helteskikkelse.

Tema og innspilling
Filmen omhandler smuglingen av narkotika fra Tyrkia til USA via Frankrike og Canada. Ruten ble kalt «the French Connection» (den Franske Forbindelsen).

Filmen er blant annet kjent for en intens biljakt der «Popeye», i en «lånt» 1971-modell Pontiac LeMans, følger etter en morder. Politiet i New York hjalp til og filmfolka fikk bokstavelig talt kontrollere trafikklysene der biljakten skulle foregå. Biljakten ble filmet uten tillatelse.

 I rollene 
 Gene Hackman – Det. Jimmy «Popeye» Doyle
 Roy Scheider – Det. Buddy «Cloudy» Russo
 Fernando Rey – Alain «Frog One» Charnier
 Tony Lo Bianco – Salvatore «Sal» Boca
 Marcel Bozzuffi – Pierre Nicoli, leiemorder
 Frédéric de Pasquale – Henri Devereaux
 Bill Hickman – Bill Mulderig
 Ann Rebbot – Mrs. Marie Charnier
 Harold Gary – Joel Weinstock
 Arlene Farber – Angie Boca
 Eddie Egan – Walt Simonson
 André Ernotte – La Valle
 Sonny Grosso – Bill Klein
 Benny Marino – Lou Boca
 Patrick McDermott – Howard, kjemiker
 Alan Weeks – Willie Craven, narko-pusher
 Sheila Ferguson – The Three Degrees

 Referanser 

 Eksterne lenker 


Kategori:Actionthrillere fra USA
Kategori:Kriminalfilmer fra USA
Kategori:Filmer fra 1971
Kategori:Oscar for beste film
Kategori:Golden Globe for beste dramafilm
Kategori:Engelskspråklige filmer
Kategori:Filmer lagt til New York
Kategori:Filmer lagt til urbane strøk
Kategori:Filmer lagt til politimiljø
Kategori:Filmer bevart i USAs nasjonale filmregister